section_heading: Suradnja sa SSSR-om / Rusijom
paragraph_text: Svi lovci i borbeni zrakoplovi koje Alžir ima u svojim zračnim snagama kupljeni su od SSSR-a ili zemalja nastalih raspadom Sovjetskog Saveza (iako se ponajviše trgovalo s Rusijom). Osim vojnih zrakoplova marke Mikojan-Gurevič i Suhoj, od istog dobavljača kupljeni su i transportni helikopteri i zrakoplovi od marka Mil, Kamov i Iljušin. Alžir je 2006. s Rusijom sklopio veliki ugovor o kupnji 80 modernih vojnih zrakoplova koji će biti isporučeni. Time će Alžir izvršiti modernizaciju svojeg ratnog zrakoplovstva. Riječ je o lovcima Su-30 i modernim školskim zrakoplovima koji mogu poslužiti i kao laki lovci, Jak-130.